संक्षेप करने के लिए दस्तावेज़: बुधवार को बचाव पक्ष के वकीलों ने इस मामले में अपना पक्ष रखा.

अदालत ने बहस पूरी होने के बाद कार्यवाही को स्थगित करते हुए कहा कि फ़ैसला शुक्रवार को दोपहर ढाई बजे सुनाया जाएगा.

इससे पहले मंगलवार को अदालत ने चारों को सामूहिक बलात्कार, हत्या, हत्या के प्रयास, अप्राकृतिक कृत्य और सबूत मिटाने जैसे अपराधों का दोषीपाया था.

एपी संवाददाता के मुताबिक़ जैसे ही बुधवार को गैंगरेप के दोषी को पुलिस अदालत के कमरे में लाई, एक दोषी ख़ुद को निर्दोष बताते हुए चिल्लाने लगा.

बाद में सफेद टीशर्ट में अदालत में लाए गए चारों दोषी अदालत में सबसे पीछे खड़े हो कर भाव शून्य चेहरे के साथ बहस सुनते रहे. करीब डेढ़ घंटे के बाद सभी वहीं फर्श पर बैठ गए.

जीवन का अधिकार

सज़ा पर सुनवाई के दौरान बलात्कार पीड़ित लड़की के पिताभी अदालत में मौजूद थे, जिन्होंने अपनी आंखें आधी बंद कर रखी थीं.

पीड़ित लड़की की मां अपने पति के साथ बैठी देखी गईं. वो पूरे ध्यान से कोर्ट की कार्रवाई सुन रही थी.

बचाव पक्ष के वकील ने जिरह के दौरान कहा कि महात्मा गांधी ने कहा था कि केवल भगवान को जीवन लेने का अधिकार है क्योंकि केवल वही जीवन देता है.

दिल्ली गैंग रेप मामले में दोषी करार दिए गए अक्षय सिंह ठाकुर के वकील एपी सिंह ने कहा, "इन लोगों को फांसी की सज़ा देने से समाज में अपराध कम नहीं हो जाएगा. यह एक तरह से आदिम फ़ैसला होगा."

वकील ने जिरह के दौरान कहा कि फांसी की सज़ा अमूमन गरीब लोगों को मिलती है.

इस पर जस्टिस खन्ना ने उन्हें टोकते हुए कहा कि केवल इस मामले की परिस्थितियों पर बात करें, बाहरी मामलों पर नहीं.

नरमी की अपील

अक्षय सिंह ठाकुर के वकील ने कहा कि अक्षय पर अपने बीमार माता-पिता और पत्नी की देखभाल की ज़िम्मेदारी है, इसलिए उनके साथ अदालत को नरमी दिखानी चाहिए.

वहीं एक अन्य दोषी मुकेश के वकील वीके आनंद ने बचाव करते हुए कहा, "सुनवाई के दौरान मुकेश का व्यवहार बहुत अच्छा रहा. उसने मुझसे जिरह में पीड़िता की मां से सवाल करने को मना करते हुए कहा था कि उन्होंने अपनी बेटी खो दी है."

वीके आनंद के मुताबिक मुकेश का कोई आपराधिक रिकॉर्ड नहीं है. घटना के वक्त वह नशे में था.

एपी संवाददाता के मुताबिक़ विशेष सरकारी वकील दया कृष्णन ने कोर्ट से कहा कि इन चारों दोषियों ने युवती के शरीर में लोहे की रॉड घुसाई थी और उसके अंगों को बाहर खींच लिया था.

उन्होंने कहा, ''यह दुष्टता की चरम...\nसंक्षेप उसी भाषा में जिसमें दस्तावेज़ है:
दिल्ली में चलती बस में सामूहिक बलात्कार के चार दोषियों को अदालत शुक्रवार को सज़ा सुनाएगी.